"Setswana Puo ya Gae (HL)/P1 3 DBE/Ngwanaitseele 2021 NSC KAROLO YA A: TEKATLHALOGANYO POTSO 1 1.1 Buisa temana e e latelang, mme morago o arabe dipotso. SETLHANGWA A (TEMANA) 1 'Bafedile, tota o ya go simolola leng go ithuta fa mpuru a setse a faretswe jaana? Ga ke bolo go hupela, pelo ya me e elela kgodu e khibidu fa ke gopola kwa nna le wena re tswang teng – malatsi a rona a bonyana mmogo, le ditsala tsa rona; re tshega, go le monate. Gompieno o fetogile, ga ke itse …' 5 2 E ne e se ka maikaelelo go a digela, fela sengwe sa mo bipa kgokgotso; ya ne e kete a ka ngaa jaaka lesea. Boitumelo a didimala sebakanyana, tlhaloganyo e boetse morago. A fofile malatsi! A boela a eletsa go tswelela go kgala tsala, fa Bafedile a mo tswala molomo ka wa gagwe. 'O a re ke go ratela eng tsala ya me ya seinong, fa e se 10 tlhaloganyo eo ya gago. O tota o opile kgomo lonaka. Maloba fa re ne re le banyana re ne re tshameka, re tlolaka, re senyaka, mme re dira tsotlhe tsa bonyana. Go ne go le monate go se letsapa le le fisang pelo. Mpolelele gee gore fa re setse re le mo mophatong wa Marematlou jaana, a re tswelele ka go ipitsa bana? Nnyaya Boitumelo, 15 nna ke mogodi. Ke gata ke bo ke tsena ka fa go tsenang bagolo teng. 3 Basetsana ba babedi ba ba godile mmogo kwa motseng wa Marapyane. Bafedile o tsamaisitswe loeto lwa botshelo ke mosadi wa moitshodi dingwaga di le somerobongwe, nnyaya fa ke akanya sentle di ne di le lesome. Le fa mmaagwe a ne a tlogelwa ke molekane wa 20 gagwe botshelo jwa bona bo sa tswa go simolola, o ne a supa letsatsi gore mamphorwana a gagwe ga a kitla a ikwatlhaela go lerwe mo lefatsheng, le fa ba ne ba ka a tlhomaganya ba tlhoka letswainyana mme boemong ba futswela ka metsi. O ne a kile a tlelwa ke kakanyo ya kgakakgolo fa e ne e boleletse basotli puo phaa gore yona fa e se 25 na mebala e e ka ipelang ka yona mebala eo e ka fitlhelwa kwa dikgakaneng. 4 Maitseboa a e ne e le a bofelo fa barutwana ba sekolo sa Tlhabologang ba bona sebaka sa go ya go ikgopotsa dithuto tse ba tsenelang ditlhatlhobo tsa tsona. Go ne go le makgaphilakgaphila kwa 30 matloborobalong a basetsana e le semphete ke go fete. Ka tebo ya matlho, motho o kgona go bona gore motsetse o ja ka seatla. E rile go tlatsa legaba ba latlhela megopolo kwa motsheo ba gopotse dikwalo. 5 Ditlhako tsotlhe; e seng tsotlhe bagaetso, di ne di lebile kwa ntlolehalahaleng kwa go ithutelwang gona, maoto a le bofefo. Motho a 35 fete a eme lobaka fa kgorong gore a tle a kgone go bona gore tsala e nnetse kae, mme a kgone go ka e katoga. Kwalololo e ileditswe Phetla"